હાલોલ તાલુકાના તરખંડા ગામના ચૌહાણ ફળિયામાં રહેતા રાજેન્દ્રભાઇ વખતભાઇ ચૌહાણ તેમની પત્ની કૈલાશબેન તથા ૨ વર્ષની પુત્રી કૃષ્ણા સાથે તરખંડાથી પોતાના સાસરે મહેમાનગતિ માણવા તથા પુત્રીનો જન્મનો દાખલો લેવા ગત મોડી સાંજે છકડો રિક્ષામાં ફરોડ ગામે જતા હતા ત્યારે ચાલક છકડો પુરઝડપે હંકારતા હાલોલ તાલુકાના વરસાડા ચોકડી નજીક આગળ ચાલતા વાહનની ઓવરટેક કરવાના પ્રયાસમા છકડામાં બેઠેલા કૈલાશબેન અને તેમની પુત્રી કૃષ્ણા ઉછળીને નીચે પડી જતા બે વર્ષની કૃષ્ણા છકડાના પાછળના પૈડા નીચે કચડાઇ જતાં તેનું ઘટના સ્થળે મોત નિપજ્યુ હતું.